CELEX: 62018CN0464
Language: ro
Date: 2018-07-17 00:00:00
Title: Cauza C-464/18: Cerere de decizie preliminară introdusă de Juzgado de lo Mercantil de Gerona (Spania) la 17 iulie 2018 – ZX/Ryanair DAC

29.10.2018   
            
            
               RO
            
            
               Jurnalul Oficial al Uniunii Europene
            
            
               C 392/4
            
         
      Cerere de decizie preliminară introdusă de Juzgado de lo Mercantil de Gerona (Spania) la 17 iulie 2018 – ZX/Ryanair DAC
      (Cauza C-464/18)
      (2018/C 392/07)
      Limba de procedură: spaniola
      
         Instanța de trimitere
      
      Juzgado de lo Mercantil de Gerona
      
         Părțile din procedura principală
      
      
         Reclamantă: ZX
      
         Pârâtă: Ryanair DAC
      
         Întrebările preliminare
      
      
                  1)
               
               
                  [N]oțiunea de prorogare implicită a competenței prevăzută și reglementată la articolul 26 din Regulamentul (UE) nr. 1215/2012 (1) impune, în toate aspectele sale, o interpretare autonomă și comună pentru toate statele membre și, prin urmare, nu poate fi condiționată de limitările prevăzute de normele de competență judiciară internă din statele membre[?]
               
            
                  2)
               
               
                  [N]oțiunea de prorogare implicită a competenței prevăzută și reglementată la articolul 26 din Regulamentul (UE) nr. 1215/2012 constituie o normă „pură” de competență judiciară internațională, care desemnează exclusiv instanțe dintr-un stat membru, dar lasă dreptul procesual al acestuia din urmă sarcina de a stabili instanța competentă din punct de vedere teritorial sau, dimpotrivă, constituie o normă de competență judiciară internațională și teritorială deopotrivă[?]
               
            
                  3)
               
               
                  [Ț]inând cont de circumstanțele prezentei cauze, o situație care implică un zbor operat de o companie aeriană stabilită într-un alt stat membru, dar care își are plecarea sau destinația într-un stat membru în care există o sucursală a companiei [aeriene], care furnizează servicii auxiliare acesteia din urmă, biletele nefiind însă achiziționate prin intermediul respectivei sucursale, poate conduce la un litigiu privind activitatea sucursalelor, agențiilor sau a altor unități, care justifică aplicarea normei privind competența judiciară prevăzută la articolul 7 alineatul (5) din Regulamentul (UE) nr. 1215/2012[?]
               
            
         (1)  Regulamentul (UE) nr. 1215/2012 al Parlamentului European și al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială (JO 2012, L 351, p. 1).